《读史》
金朝·蔡圭

夏氏不无衅，作孽生妖龙。苍姬丁衰期，玄鼋游后宫。

天心未悔祸，坠此文武功。檿弧漏天网，哲妇䲭袅同。

狂童一何愚，巧言惟尔从。殷鉴不云远，覆车还蹈踪。

坐令周南诗，悲入黍离风。君看后庭曲，曾笑骊山烽。

作者简介：蔡珪，字正甫，蔡松年子，真定人。中进士第，不求调，久乃除澄州军事判官，迁三河主簿。丁父忧，起复翰林修撰，同知制诰。在职八年，改户部员外郎，兼太常丞。珪号为辨博，凡朝廷制度损益，珪为编类详定检讨删定官。